Den Vest-Sjællandske Avis, 1830-02-09
Oversigt over Dagens udenlandske Nyeheder. De nyeste Efterretninger fra London af 22de Januar indeholde: at Bladet Globe anmelder med Bekymring, at Hs Majestæt Kongen af England har den 19de havt et Tilbagefald. (De offentlige Blade have af og til omtalt i denne Vinter, at Kongen har været upasselig; saa have de fortalt, at han var syg og saa det mod fatte). Kl. 4 om Morgenen blev afsendt en Ex pres til hans Læge Sir Henry Halford, som da han ankom, fandt Hs. Majestæt upasselig; dog befandt Høistsamme sig noget bedre den 20de efter de anvendte Midler. Coureren af 21de siger: at det blot har været en ringe Forkiølelse, og at Kongen foretager sig igien de sædvanlige Spadseretoure i Paladset, (nemlig i det store VindsorGallerie, som bliver opvarmet dertil, og hvori Hs. Majestæt spadserer frem og tilbage.) Bladet Globe siger: at hvad Brigton Gazette taler om Kongens fortræffelige Sundheds Tilstand er aldeles ugrundet. Allerede den 21de Januar faldt Fonds 1/4 PC. ved Beretningen og Kongens Sygdom, saameget endog Bladet Coureren søgte at formilde Fortællingen derom. Atter den 22de Januar om Morgenen faldt Fonds 1/2 PC., hvortil de ugunstige Rygter og Kongens Tilstand og talrige Salg af Stoks i smaae Summer skulle være Aarsagen. Til denne Falden af Stoks passer ikke de udbredte Rygter: at Rusland skal have erkiendt Prins Leopold af Sachsen Coburg for Konge i Grækenland. Dette Rygte har imidlertid været udbredet baade i Paris og i London; Bladet Sun af 20de Januar siger endog: at den kan med nogen Paalidelighed melde, at det er bleven afgjort den 21de Januar, at Prins Leopold afgaaer som Konge til Grækenland; men da Bladet Coureren tier derom, saa har man Grund til at formode, at denne Efterretning er ikke videre end en Speculation for at hielpe paa Stoks. De Græske Statspapire, som saa lang Tid stode paa 18 ere nu stegne til 35. Nogle forsikkre, at der ikke engang er gjort Prinsen noget bestemt Forslag angaaende denne Gienstand, Ogsaa iagttager han om den den største Tilbageholdenhed. Den Engelske Court-Journal eller Hoftidende, endskiøndt af et noget ældre Datum, indeholder derom følgende: Vi kunne med Bestemthed melde: at alle foreløbige Dispositioner ere trufne for at bringe Prins Lropold paa den Græske Throne. Resultatet af Conferenterne er blevet meddeelt de tre allierede Magters Ambassadeure, dog kan ikke Sagen betragtes som ganske afgjort, endskiøndt man troer at den Russiske Keiser vil tiltræde hvad der er besluttet i London; men naar alt er afgjort, saa vil man bringe en Bill ind i begge Parlamentshuse; hvori man vil løsgiøre Prinsen fra det Forhold hvori han staaer som Bitisk Undersaat. De allierede Magter ville forskaffe ham Midler til at holde sin Kongelige Værdighed opret, hvad de Jndkomster angaae, som han besidder, som Prinsesse Charlottes retmæssige Arving, saa kunne vi forsikkre, at der ikke vil blive giort ham noget Forslag til at opgive dem. Thi man indseer at et saadant Skridt vilde være meget udelikat; dog venter man at han vil som Konge i Grækenland erholde en saa rigelig Appanage, at han af sig selv vil give Slip paa endeel af det, som han erholder af England. Vi tilføie: at man fra de bedste Salons i Paris have hørt det Rygte om en forestaaende Formæling imellem Prins Leopold og en Datter af Hertugen af Orleans. En saadan Forbindelse er langt sandsynligere end det foregivne Ægteskab imellem samme Prins og Napoleons Enke. Det er sikkert, at Hs. Kongelige Høihed og Familien Orleans have i den sidste Tid staaet i et meget nøie Forhold til hinanden. Da Prinsen sidste Gang var i Paris, saa besøgte han ofte Hertugen, og har siden vedligeholdt en Correspondence med ham Den Paastand, at Kongen af England er meget imod at Prins Leopold skal bestige Thronen, er aldeles ugrundet. - De som have studeret den politiske Stokfisk eller Herkules og Herkuliskus, hvilke politiske Skrifter Holberg saa meget anbefaler, kunne maaskee falde paa at giøre det Contraforslag, dersom det skulde komme dertil, at Kongen af Englands Svigersøn skulde bestige Grækenlands Throne, at da Moldau og Vallachiet, som ved Freden til Adrianopel bleve satte i samme Forhold til det Tyrkiske Rige, som Grækenland, blev oprettet til et eget Kongerige under en Russisk Storfyrste. - Skulde nu virkelig Prins Leopold komme til at bestige Grækenlands Throne, saa bliver det Spørgsmaalet, hvad der da skal blive af Greven af Copodistria? Stemmer fra Grækenland sige: at Regieringen i Grækenland kan vanskelig overdrages til en anden, uden Grevens Samtykke dertil; da han har overtaget Regieringen over Grækenland med de tre allierede Magters Biefald, og har saa store Fortienester af dette Lands Organisation.